Azərbaycanlı icra başçısı işə avtobusla gedir - FOTO » Qlobal.Az\nGürcüstanda azərbaycanlıların sıx yaşadığı Marneuli rayonunun icra başçısı Temur Abazov sadə həyat tərzi ilə diqqət çəkir.\nTemur Abazov işə və evinə daha çox ictimai nəqliyyat vasitəsi ilə gedir. İcra başçısının xalqın içində olması Gürcüstanda təqdirə layiq addım olaraq qəbul edilir.\nQeyd edək ki, Teymur Abbasov 1981-ci il dekabrın 2-də anadan olub.\n2003-cü ildə Gürcüstan Daxili İşlər Nazirliyinin Polis Akademiyasını bitirib;\n2003-cü ildə Türkiyənin Ankara şəhərində, Türkiyə Cümhuriyyətinin Elmi Təhlükəsizlik Akademiyasını bitirib;\n2004-cü ildə Gürcüstan Daxili İşlər Nazirliyində Xüsusi Tapşırıqlar İdarəsinin, Xüsusi Tapşırıqlar Müfəttişi vəzifəsində çalışıb;\n2005-ci ildə Cəza İstintaq İşləri Baş İdarəsinin, Təşkilatlı Cinayət ilə Mübarizə Xidmətinin Üçüncü Şöbəsinin Müfəttişi vəzifəsində çalışıb;\n2005-ci ildə MMC "JTI"-nin, Azərbaycan Respublikasında Gürcüstan nümayəndəsi olub;\n2006-cı ildə Gürcüstan Parlamentinin kadr məsələləri departamentinin əməkdaşı olub;\n2006–2007 ci illərdə „ANADOLU" Türkiyə Dövlət İnformasiya Agentliyinin Gürcüstandakı nümayəndəsi olub;\n2007–2011 ci illərdə MMC "Elita Bürc"də Marketinq Xidmətinin Meneceri kimi çalışıb;\n2011–2015 ci illərdə MMC "Elita Bürc"də Marketinq Xidmətinin Rəhbəri kimi çalışıb;\n2012-ci ildə MMC"Qlobal Kontrakt Konsaltinq"-in Layihə Rəhbərinin Müşaviri və Xüsusi Qərargahın Rəhbəri olub;\n2013-cü ildə "Gürcü Arzusu" koalisiyasının Marneuli Seçki Qərargahının sədri olub;\n2015-ci ildə Daxili İşlər Nazirliyinin Mərkəzi Kriminal Polisi Departamentində Xüsusi Tədbirlərin Təmini İdarəsi Şöbəsinin Baş Mütəxəssisi olub;\nAzərbaycan, gürcü, türk, rus və ingilis dillərini bilir;


525-ci Qəzet - “Azersky” peykinin orbitə buraxılmasından 6 il keçir\nBu gün “Azersky” peykinin orbitə buraxılmasından 6 il ötür.\nAZƏRTAC xəbər verir ki, “Azersky” peyki Hindistanın Kosmik Tədqiqat Təşkilatı tərəfindən idarə olunan “Satish Dhawan Space Centre” kosmodromundan “Polar Satellite Launch Vehicle” (PSLV) daşıyıcı raketi ilə 2014-cü il iyunun 30-da uğurla orbitə çıxarılıb.\n“Azersky” peykinin çəkisi 765 kiloqram təşkil edir və qanadları açılmış halda 1,55 metr x 1,75 metr x 2,7 metr ölçüsündədir. Peykin istismar dövrü minimum 12 ildir.\n“Azərkosmos” və “Airbus Defence and Space” arasında imzalanmış müqaviləyə əsasən “Azersky” və SPOT 6 yüksək ayırdetməli (1,5 m ayırdetmə), həmçinin Pleiades 1A və 1B çox yüksək ayırdetməli (0,5 m ayırdetmə) məsafədən müşahidə peykləri hər iki şirkətin daha yüksək xidmət göstərməsi üçün peyk qruplaşması formasında birgə istifadə olunur.\nPeykin müdafiə, təhlükəsizlik, fövqəladə hallar, təbii ehtiyatların tədqiqi, dənizçilik, ətraf mühitin mühafizəsi, şəhərsalma, xəritəçəkmə, kənd təsərrüfatı, turizm və sair kimi geniş tətbiq sahələri var.


Gilavar Azərbaycan Foto Klubu "Koronavirus" adlı virtual foto sərgi hazırlayıb +FOTO=5\n“Gilavar” Azərbaycan Foto Klubu "Koronavirus" adlı virtual foto sərgi hazırlayıb +FOTO=5\nDünyanı cənginə almış koronavirus pandemiyası Azərbaycandan da yan keçməyib. Bu çətin dönəmdə "Görünməyən qəhrəmanlar" adlandırılan bir çox peşə sahibləri kimi, KİV nümayəndələri də əzmlə çalışaraq əhalini məlumatlandırmağa çalışırlar. Pandemiya dövründə fədakarlıqları ilə seçilənlər sırasında mətbuatda çalışan fotoqrafların da xüsusi yeri var. Onlar öz sağlamlığını təhlükə altına ataraq karantin günlərində virusun yaratdığı fəsadları foto kameralarının yaddaşına həkk edə biliblər. Çünki, bu gün onların çəkdiyi fotolar, sabah üçün tarix hesab olunacaq.\nAzərbaycanda foto sənətinin inkişafına töhfə verən "Gilavar" Azərbaycan Foto Klubu bu dəfə də fərqli sosial layihə ilə çıxış edib. Kreativ Azərbaycan portalının başlatdığı "Evdə qal, evdə yarat" təşəbbüsünə qoşulan foto klub "Koronavirus" adlı virtual foto sərgi hazırlayıb. Virtual sərginin yaradılmasında məqsəd həm insanların evdə qaldıqları müddətdə vaxtlarını səmərəli keçirməsinə yardımçı olmaq, həmçinin fotoqrafların tarix yazdığı fotoları bir yerə toplamaqdır. Virtual sərgidə 19 fotoqrafın pandemiya dövründə çəkdiyi 56 fotosu sərgilənir.\nBu keçidlərə daxil olmaqla virtual sərgini ziyarət etmək, sərgilənən fotolara baxmaq və yaxud video formatda seyr etmək mümkündür:\nQeyd edək ki, sərgidə ölkənin tanınmış fotoqraflarının - Rəşad Mehdiyev, Ramil Zeynalov, Roman İsmayılov, Zaur Mustafayev, Vüqar İbadov, Dilavər Nəcəfov, Murad Orucov, Əziz Kərimov, Rəsul Rəhimov, Aydın Məmmədov, Şahin Sərdarov, Tofiq Babayev, Famil Mahmudbəyli, Kərim Abbasov, Vəli Şükürov, İlkin Nəbiyev, Əlihüseyn Məlikov, Məhərrəm Məcidov və Şahlar Sadıqovun fotoları nümayiş olunur.\nAkademik Musiqili Teatrın aktrisası "Altın Güneş" mükafatına layiq görüldü\n"Səhnədən səngərə: Qazilər" layihəsi çərçivəsində təqdim olunur: Qazi Firdovsi Eyvazov - VİDEO\nBakıda "Jazzery Voices" layihəsi çərçivəsində silsilə tədbirlər təşkil olunacaq - FOTO


Naxçıvanda daha bir müşahidəçi işdən çıxarıldı\n2022, 28 May, şənbə, Bakı vaxtı 04:58\nNoyabr 29, 2010\nNaxçıvan sakini Zakir Əsgərov AzadlıqRadiosuna bildirib ki, Şərur rayon rabitə idarəsindən işdən çıxarılıb. O, həmin idarədə poçtalyon işləyirmiş.\nZakir Əsgərov bunu 7 noyabr parlament seçkilərinə müstəqil müşahidəçi kimi qatılmasıyla izah edir.\nO deyir ki, seçki günü müşahidəçi kimi Seçkilərin Monitorinqi və Demokratiyanın Tədrisi Mərkəziylə əməkdaşlıq edib.\nMüşahidələrini də 2 saylı Şərur Dairə Seçki Komissiyasının 6 saylı məntəqəsində aparıb. Zakir Əsgərov bildirir ki, adıçəkilən idarənin müdiri Ərəstun Hüseynov seçki günü ona zəng edib və ondan məntəqəni tərk etməyi tələb edib:\n“DEDİ ORADA NƏ HOQQABAZLIQ ELƏYİRSƏN”\n“Seçki günü müdir mənə zəng elədi, dedim məntəqədəyəm. Dedi, orada nə hoqqabazlıq eləyirsən, dedim müşahidəçiyəm. Dedi ki, təcili işə gəl, yoxsa səni işdən çıxararm. Noyabrın 29-u Ərəstun Hüseynov məni yenə yanına çağırdı. Dedi, ərizəni yaz, işdən çıx. Yoxsa, “trudovoy”unu ləkələyib işdən çıxaracağam. Onu da dedi ki, işdən çıxarılmağın seçkiyə görədi. Dedim, göstərişi kim verib, dedi sənə dəxli yoxdu” .\nMəsələyə münasibət bildirən Şərur rayon rabitə idarəsinin müdiri Ərəstun Hüseynov da Zakir Əsgərovun işdən çıxarılmasını təsdiq etdi:\n“Zakir Əsgərov işdə yol verdiyi səhlənkarlığa görə işdən çıxarılıb. Bunu seçkiylə bağlamaq böhtandır”.\nBundan əvvəl isə Naxçıvanda müstəqil müşühidəçi Ceyhun Əliyevin atası və qardaşı işlədiklləri orta məktəbdən işdən çıxarılmışdılar. Naxçıvanın Bakıdakı Nümayəndəliyindən isə bunu seçki ilə bağlamağı düzgün saymamışdılar.


Server üçün operativ yaddaş əla qiymətə! Server üçün ucuz RAM satışı Bakıda!\n> Server üçün RAM\nBakıda ucuz qiymətə tam orijinal DDR3 HP DIMM 8-GB (B4U37AA) modelini iComp.az saytından münasib qiymətə sifariş edə bilərsiniz.\nBakıda ucuz qiymətə tam orijinal DDR3 HP (672612-081) modelini iComp.az saytından münasib qiymətə sifariş edə bilərsiniz.\nBakıda ucuz qiymətə tam orijinal Hynix 8GB PC3-12800-1600MHz ECC Unbuffered 1.35V LV 2Rx8 HMT41GU7AFR8A-PB modelini iComp.az saytından münasib qiymətə sifariş edə bilərsiniz.\nBakıda ucuz qiymətə tam orijinal Samsung 4GB 2Rx8 PC3L-12800E-11-11-E3 Unbuffer (M391B5273DH0-YK0-1606) modelini iComp.az saytından münasib qiymətə sifariş edə bilərsiniz.\nServer üçün ucuz operativ yaddaş\nOperativ yaddaş (RAM) serverin stabil işini təmin edir və gücünə təsir edir. O, serverin stabil işi üçün lazım olan faylların müvəqqəti saxlanılması üçün lazımdır. Stasionar kompüterin operativ yaddaşından fərqli olaraq, server operativ yaddaşı daha dözümlüdür və bütün sutka ərzində işləməyə qadirdir. Bizim iComp internet mağazası dünya istehsalçılarının operativ yaddaş modullarını təklif edir. Malların çeşidi daim yenilənir və yeni modellərlə zənginləşir.\nServer üçün operativ yaddaşın xüsusiyyətləri\nServer üçün operativ yaddaş sutka ərzində dayanmadan çalışdığına görə, ona olan tələblər də yuxarıdır. O, uzun müddət stabil işləməli, məlumat ötürülməsini dəqiq kontrol etməlidir. Bu tip yaddaş öz funksiyalarını yalnız qidalandığı müddət ərzində yerinə yetirir, qidadan kəsildiyi zaman tam boşaldılır. Server üçün operativ yaddaş modulunun əsas göstəriciləri bunlardır:\nMəlumat ötürülməsinin sürəti - ümumi sistemin sürəti bu göstəricidən asılıdır. Əgər bir neçə modul quraşdırılbsa, server ən aşağı sürətli modulun sürəti ilə çalışacaqdır.\nOperativ yaddaşın həcmi - Məlumat işlənməsinin sürətinə təsir edir. Həcm nə qədər böyükdürsə, məlumat mübadiləsi o qədər sürətlə baş verir. Server üçün optimal operativ yaddaş həcmi onun qarşısına qoyulan məqsədlərdən asılı olaraq 2 GB, 16 GB və ya daha çox ola bilər.\nYaddaş növü - Modulun adında X rəqəmsal indeksi ilə təyin olunur, məsələn DDRX (DDR3, DDR4 və s.). X göstərici yuxarı olduqca, məlumat ötürmə sürəti də yuxarıdır. Xüsusi olaraq DİMM və RDİMM tipli modulları qeyd etmək lazımdır, onlar dözümlülük və genişliyi ilə seçilir.\nSəhvlərin korreksiyası sistemi (ECC) - kodda səhvlərin tapılması və düzəldilməsini təmin edir. Bu sistem bütün tip modullarda yoxdur və serverin fasiləsiz işləməsini təmin etmir. Lakin onun olması avadanlığının stabil işinin yüksəlməsinə kömək edən güclü faktor sayılır.\nServer üçün operativ yaddaşın Bakıda satışı\niComp internet mağazası dünya aparıcı kompüter texnikası istehsalçılarının Azərbaycanda rəsmi dileridir. Bizdə server üçün orijinal operativ yaddaş modullarını ucuz qiymətə əldə edə bilərsiniz. Bütün operativ yaddaş modullarına 12 aya qədər zəmanət tətbiq edirik. Bakı sakinləri server üçün operativ yaddaş modullarını hər ay hissə hissə ödəməklə, kreditlə əldə edə bilərlər.


HP | Qarajdan uğura uzanan yol | kompüter və hardware | Kayzen\n24 okyabr 2011, 16:14\nÇox keçmir ki, bütün çətinliklərə baxmayaraq, mövcud ideyanın həyata keçirilməsi üçün məkan da tapılır. Təşəbbüsü həyata keçirmək üçün iki dostun xırda detallara fikir verməməsi HP şirkətinin, belə demək mümkünsə, ilk ofisi kimi məhz bir maşın qarajını seçməsindən məlum olur. Bəli, dünyanın ən nəhəng informasiya texnologiyaları şirkətinin həyat hekayəsi məhz bir qarajda başlayır. Məlumat üçün bildirim ki, tarixi qarajın ölçüləri 3,6 x 5,5 metr olub və bura yalnız bir maşın və az sayda ehtiyat hissələri yerləşib. 30-cu illərin sonlarında qarajda HP-nin istehsal sahələri və konstruktor bürosu yerləşib. 2000-ci ildə HP şirkəti Addison Avenyu-da yerləşən evi qarajla birlikdə 1,7 milyon dollara alır. Məhz bu qarajda Vilyam Hyulet və Devid Pakkard özlərinin məşhur "Qarajın 10 qaydası"-nı müəyyən etmişdilər. Bu qaydalar biznes aləmində hər bir iş adamı üçün və ya buna can atan hər bir şəxs üçün lazım olan qanun olmuşdur.\nUolt Disney studiyasına "Fantaziya" filminin çəkilişlərində səsli effektlərin toplanılması üçün kompakt stansiyalar tələb olunurdu. Məhz onlara Fred Terman HP-nin ilk məhsulunu təklif etdi və studiya dərhal səkkiz tonlu generator aldı. Beləcə HP imperiyasının tarixi başladı.\nHəmtəsisçi Devid Pakkard və onların dostu olan Billi Deyv "HP-nin xüsusi yolu" olduğunu və bu yolun onları uğura apardığını qeyd edirlər. "Biz insanlara etibar və hörmət edirik. Nailiyyətin və əldə etdiyimiz ən yüksək töhfələrdə belə vahid fikir ətrafında birləşirik. Eləcə də, biz elastikliyi və innovasiyanı stimmullaşdırırıq".\n1959-cu il - şirkət Cenevrədə ilk Avropa nümayəndəliyini açdı və Qərbi Almaniyada ilk xarici istehsalına başladı.\n60-cı illərin əvvəlləri - Hewlett-Packard-ın yüksək inkişaf dövrü hesab edilir. Şirkət ilk dəfə olaraq "Fortune" jurnalında ABŞ-ın 500 ən nəhəng şirkətlər sırasına daxil oldu.\n1966-cı il - "Hewlett-Packard Laboratoriyası" təşkil olundu və bu, elektronika üzrə aparılan araşdırmaların dünyada ən mühüm mərkəzlərindən birinə çevrildi.\n1968-ci il - HP SSRİ-yə gəlir.\n1972-ci il - Şirkət HP 300 istifadəçiləri üçün ilk mini kompyuteri buraxır.\n1980-cı il - Hewlett-Packard HP-85 adlı ilk personal kompyuterin istehsalına başladı.\n1984-cü il - Kompyuterlər üçün birinci çap printerləri istehsal olundu.\n1999-cu il - Ölçü cihazları, sənaye avadanlığı və optika ilə məşğul olan bölmə Agilent Technologies şirkətinə ayrıldı.\n2001-ci il - Hewlett-Packard "Compaq"ı aldı.\n1998-ci ildə HP bazar üçün iş stolları, portativ kompyuterlər və server bazarında əsas oyunçu qismində çıxış etməyə başlayıb. 1999-cu ilin iyulunda, HP-nin baş icraçı direktoru Dou Cons sənaye indeksində şirkətin birinci qadın baş icraçı direktoru kimi Karli Fiorinanı şirkətə rəhbər təyin edib. O, Vilyam Hyulet və Devid Pakkardın HP-sində radikal dəyişiklik etmək niyyətində olsa da qarajda olan ruh yüksəkliyini geri qaytarmağı da əsas meyar kimi götürüb. Fiorina öz proqramının strateji istiqamətini Ümumdünya İqtisadi Forumun jurnalında "HP - irəliyə yol" müsahibəsində açıqlamışdı. Fiorinanın qənaətincə, onun gəlişinə qədər şirkət nəhəng, lakin tələb olunmayan potensiala malik idi. "Şirkət tərəfindən əldə olunan ən böyük nailiyyət sifarişçilər tərəfindən şirkətə göstərilən etibardır", deyə o bildirib. Elmi və texniki nöqteyi-nəzərdən şirkət internet dövrünə hazırdır. Buna əyani sübut kimi iki əsas seqmentə bölünən: korporativ (35 milyard dollar illik gəlir) və istehlak (15 milyard dollar illik gəlir) biznesin bölgüsüdür. Kompyuter və printerlər isə internet iqtisadiyyatının tələblərinə cavab verir.\n"HP-nin İT-infrastrukturunun transformasiyası sadəcə İT-bölüm çərçivəsindəki texnoloji təşəbbüs kimi deyil, məhz bütün şirkətdə reallaşdırılan kompleks biznes-strategiya kimi həyata keçirilmişdir.\nQeyd edək ki, "HP"-nin Azərbaycan nümayəndəliyinin rəhbəri Rüfət Hacıəlibəyovdur.\n24 okyabr 2011, 18:28\n24 okyabr 2011, 21:13\n: HP-nin işləri son zamanlar o qədər də yaxşı getmir, düzdür Pavilion-dan azdan çoxdan satir :), amma bu yaxinlarda o da bir çox texnologiya nəhəngi kimi alıcılarına planşet (touchpad) təqdim etdi, ancaq bazarda alıcı tapa bilmədi və qiymətini 300 dollardan 99 dollara endirdirməli oldu. Əlavə olaraq onu da deyim ki HP-nin telefon və planşet software-si olan webOS da alıcilar tərəfidən rəğbətlə qarşilanmayib.\n14 yanvar 2012, 14:44\nHeyf webOS işlədə bilmədilər. HP rəqabət gətirə bilmədi.


Qəhrəman oğlu Qəhrəman-MUSA URUD YAZIR – FOTOLAR – EtikXəbər\nHər dəfə Gəncəyə gedəndə bir neçə şəhid ailəsinə baş çəkir, söhbət edir, problemləri ilə maraqlanıram.\nBu təbii ki, mənim deputat və vətəndaşlıq borcumdur. Adətən, bu barədə nə bir yerdə yazmıram, nə təəssurat və şəkillər də paylaşmıram.\nDüşüncəmə görə paylaşımlarımızda nə qədər səmimi olsaq da, bunun bir özünü reklam çaları da olmamış deyil.\nAmma dünən görüşdüyüm şəhid ailələrindən biri haqqında yazmağı bu sadə həyat tərzi keçirən, vətənpərvər və Qəhrəman ailəni cəmiyyətə tanıtmağı gərəkli hesab edirəm.\nGəncə şəhəri, Kəpəz rayonu DOS – 84 adlanan hərbi şəhərcikdə beşmərtəbəli evin 3- cü mərtəbəsində Əli Quliyevin üç otaqlı rahat mənzilindəyik. Ev sahibi 1- ci Qrabağ müharibəsi qazisidir. 1992- ci ilin yayında Sırxavənd döyüşlərində mina partlayışı nəticəsində kontuziya alıb və bir qolunu itirib.\nMüalicə bərpa kursi keçib, prorez qol qoydurub. Mərd bir xanımla əl- ələ verərək ev- eşik qurub, vətənpərvər və mərd övladlar böyüdüb. İki oğlunun ikisi də atasının yolu ilə gedərək hərbçi peşəsini seçib. Əli kişi oğlanlarından qürurla söz açır.\nŞəhid oğlu Eltay haqqında da indiki zamanda danışır. Doğru olan da budur. Eltay Talış kəndinin və Suqovuşanın azad olunmasınada qəhrəmanlıq göstərərək şəhid olub. Ali Baş Komandanın Sərəncamı ilə “Vətən uğurunda”, “Cəsur döyüşçü”, və “Suqovuşanın azad edilməsi” medalları ilə təltif olunub.Əli kişinin digər oğlu Əşrəf də igidliklə vuruşub, Fizulinin, Cəbrayılın, Laçının azad olunmasında şücaət göstərib. İndi də Ermənistanla sərhəddə, Laçın rayonu ərazisində hərbi xidmətini davam etdirir.\nƏli kişi:- ” Qürurluyam”,- deyir. Eltayın şəhid xəbərini eşidəndə sarsıldım, kaş oğlumun qanı yerdə qalmasın, torpaqlarımızı işğaldan azad edə bilək,- dedim. Şükür Allaha, Ali Baş Komandan, Ordumuz ermənilərin başını əzdi, şəhidlərimizin qanı yerdə qalmadı. Əli kişidən nəyə ehtiyacı olub- olmadığını soruşuram. Hər şey yolundadır, deyir. Dövlətimiz şəhidin ailəsinə ev verib, təqaüd və pensiya alırıq, balaca bir maşınım var, nəvələrimi məktəbə, bağçaya aparıb gətirirəm. Şəhid ailəsi kimi hamıdan diqqət və hörmət görürük. Bircə təmənnam odur ki, şəhidlərimizin adı əbədiləşdirilsin, adına ya məktəb, ya küçə verilsin. Əşrəflə əlaqə varmı?-, soruşuram.\nYenə qürurlu sifətinə təbəssüm qonur: – Hə, tez- tez zəng vurur, hal- əhval tuturuq. Xidməti yaxşı gedir, deyir heç bir narahatlıq və çətinliyim yoxdur. Amma bizim zəng vurmağımıza icazə vermir. Deyir ki, birdən dağlarda elə yerdə oluram ki, orada telefon tutmur, zəng vurarsınız, cavab vermədiyimdə, ya zəng çatmadığında narahat olarsınız.\nEltay şəhid olanda hərbi komisar Əşrəfin xidmətini Gəncəyə dəyişdirməyi təklif elədi, amma Əşrəf razı olmadı. Döyüş dostlarından ayrılmaq istəmədi, biz də məcbur eləmədik.Şəhid Eltayın biri- birindən gözəl üç balası onun yarımçıq qalmış ömrünü davam etdirir: İlknur, Gülnur və Şölə. Evin sonbeşiyi Şölə şeytan bir şirin baladır, gəlinciyi ilə oynaylr. Ortancıl Gülnur 2- ci sinfə gedir, müəllimə olacam, uşaqlara dərs keçəcəm, – deyir.Evin böyük övladı İlknur 4- cü sinifdə oxuyur. Hərbi həkim olmağı arzulayır. -Niyə mülki deyil, hərbi həkim olmaq istəyirsən?- sualıma cavabı da məntiqli və orijinaldır: Mən ilk əvvəl sadəcə həkim olmaq istəyirdim, indi hərbi həkim olmaq istəyirəm ki, həm də atamın peşəsini davam etdirim.\nBunu 10 yaşı hələ taman olmamış uşaq deyir!!! Bir şeirimin misraları tay- dəyişik yadıma düşür:Otları nə tez uzandıƏsir torpaqların? Uşaqları nə tez böyüdüŞəhid ataların?İlknur bir uşaq səmimiyyəti və inamı ilə -” mən də atam kimi qəhrəman olacam-“, deyir.\nQəhrəman oğlu, qəhrəman deyəcəklər mənə.\nMən əlavə edirəm:- həm də baban və əmin kimi!\nMusa URUD (QULİYEV),


"Skripal ötən il yerli xüsusi xidmət orqanlarını məlumatlandırmaq üçün İsveçrəyə gedib"- ŞOK AÇIQLAMA\nRusiyada Böyük Britaniyaya casusluğa görə məhkum edilən Baş Kəşfiyyat İdarəsinin keçmiş polkovniki Sergey Skripal zəhərlənməmişdən bir ilə yaxın müddət əvvəl İsveçrəyə gedərək, yerli kəşfiyyat xidmətlərini məlumatlandırıb.\n“Report” TASS-a istinadən xəbər verir ki, bunu "The Daily Telegraph" nəşri jurnalist Mark Urbanın "The Skripal Files" kitabına istinadən yazıb.\n"2017-ci lin yayında bizim görüşlərimiz onun federal kəşfiyyat xidmətləri ilə danışmaq üçün İsveçrəyə etdiyi bir həftəlik səfərlə əlaqədar olaraq dayandırılıb", - deyə müəllif yazıb.\nBununla belə Skripal Urbana İsveçrə xüsusi xidmət orqanları ilə əlaqələrinin həqiqi mahiyyətini açıqlamayıb, lakin nəşrin ehtimalına görə, o, Rusiyanın Ümumdünya Antidopinq Agentliyinə (WADA) güman edilən kiberhücuma dair iş üzrə məlumat ötürə bilərdi.\nBritaniya tərəfinin fərziyyəsinə görə, martın 4-də Sergey Skripal qızı Yuliya ilə Solsberidəki evinin qapısının tutacığına sürtülmüş "Noviçok" adlı mərkəzi sinir sistemini iflic edən maddələr qatışığının təsirinə məruz qalıb. Londonun iddiasına görə, Moskva bu hadisədə yüksək pay sahibidir.\nQeyd edək ki, bundan əvvəl "Telegraph" Skripalın zəhərlənməsində şübhəli bilinən ikinci şəxsin əsl adını açıqlamışdı.


Yeni AirPodlar gəlir, iOS-dan bir qrafik sızır\nApple, yamalarını və sistemlərini inkişaf etdirərkən, adətən, inkişaf etdiricilər və ictimai sınaq üçün beta versiyalarından əvvəl olur. Bəzən, yeni beta-da, inkişaf etdiricilər qarşıdan gələn Apple məhsulları haqqında məlumat tapırlar və indi də belə oldu.\nUzun müddətdir Apple-dən yeni simsiz qulaqlıqlarla bağlı şayiələr eşidirik, amma indi bütün əlamətlər onların premyerasının çox yaxında baş tutacağına işarədir. İOS 13.2-ın bu yaxınlarda çıxarılan beta beta, nəhayət AirPods'un yeni bir versiyasını görəcəyimizi açıq şəkildə göstərən qrafikləri ehtiva edir. Çox maraqlı görünürlər, bəlkə də AirPods Pro? Axı, qulaqlıqlarda səs-küy azaldılması funksiyası var.\nYeni qulaqlıqlar, yalnız kabel olmadan, qulaqlıq qulaqlıqlara (mini mini üzərində) bir az bənzəyir. Şəkil, daha doğrusu simge, sistemin əlçatanlıq funksiyalarından (əlil və əlil insanları dəstəkləyən iOS funksiyaları) cavabdeh olan hissəsində tapıldı. Cari AirPodlar bir eşitmə dəstəyi funksiyasına malikdir, buna görə qrafiklərin yeri təsadüfi deyildir.\nİOS-dan olan qrafika, yaxınlarda internetdə paylaşılan fotoşəkillərlə üst-üstə düşür. Şarj qutusunun yeni dizaynını və qulaqlıqları özləri göstərir. Məncə çox maraqlı bir məhsul ola bilər. Çıxdıqca onları məmnuniyyətlə sınayacağam\nSəs-küyün aradan qaldırılması (və ya səs-küy) funksiyası "diqqət rejimi" adı altında tapıldı. Yeni qulaqlıqların kod adı B298-dir.\nApple bu il, ehtimal ki, oktyabr ayında daha bir konfrans təşkil etməlidir. Yəqin ki, bundan sonra yeni AirPods təqdim ediləcək. Bu qulaqlıqların ilk nəsli var və mən onlardan çox məmnunam.\nMənbə: 9to5mac MacRumors\nAirpods alma IOS kuo\nMaciej Oktyabr 3, 2019\nWedbush: Apple 5-da 2020G ilə dörd ədəd iPhone buraxacaq


Ana səhifə » Qəzetin pdf formatı\t» Qırğızıstan KİV-ləri 20 Yanvar faciəsinin 28-ci ildönümünü geniş işıqlandırıb\nQırğızıstan kütləvi informasiya vasitələri 20 Yanvar faciəsinin 28-ci ildönümünü geniş işıqlandırıb.\nAZƏRTAC xəbər verir ki, Qırğızıstanın “Piramida” və “Manasın səsi” televiziya kanallarında, “Kabar” agentliyində, “CA-News” saytında və “for.kg” xəbər portalında Qanlı Yanvar faciəsinin 28-ci ildönümü ilə bağlı materiallar verilib.\nVideomaterial və məqalələrdə bildirilir ki, 1990-cı il yanvarın 19-dan 20-nə keçən gecə sovet ordusunun hərbi hissələri, daxili qoşunlar və xüsusi təyinatlı dəstələrin iri kontingenti Bakıya yeridilərək, xüsusi qəddarlıq və görünməmiş vəhşiliklər törədib, 150-yə yaxın insan qətlə yetirilib, 744 nəfər yaralanıb.\nMateriallarda sovet ordusu tərəfindən Bakıda və ölkəmizin bir sıra digər ərazilərində törədilən vəhşiliklər haqqında məlumat verilir, bu qanlı faciədə başda Mixail Qorbaçov olmaqla keçmiş SSRİ-nin rəhbərliyi günahlandırılır.\nQeyd edilir ki, bütün dəhşətlərinə baxmayaraq, bu ağır faciə Azərbaycan xalqının iradəsini, milli azadlıq, müstəqillik uğrunda mübarizə əzmini qıra bilmədi, əksinə xalq daha da mətinləşdi və düşmənin gözünə dik baxdı.


Cəlil Məmmədquluzadənin rəssam dostlarından biri olan Oskar Şmerlinq\nÖlümünün 80-ci ildönümü\nÖtən yüzilin əvvəllərində iki mətbuat orqanının- “Molla Nəsrəddin” (1906, aprel) və “Füyuzat” (1906, noyabr) dərgilərinin işıq üzü görməsi Azərbaycan milli məfkurəsində böyük hadisə idi. “Molla Nəsrəddin” jurnalı, bildiyimiz kimi, böyük ədibimiz Cəlil Məmmədquluzadənin adı ilə bağlıdır. Belə ki, “Molla Nəsrəddin” jurnalı deyəndə, ilk növbədə mütəfəkkirimiz yada düşür, onun adı çəkiləndə isə “Molla Nəsrəddin” dərgisi. Cəlil Məmmədquluzadə bu jurnalın redaktoru, tənqidi- realist üslubun və “Molla Nəsrəddin”çilik hərəkatınin başçısı olmişdur. Jurnal 1906-1918-ci illərdəTiflisdə, 1921-ci ildə Təbrizdə, 1922-1931-ci illərdə Bakıda nəşr olunmuşdur. Jurnalın 25 il ərzində işıq üzü görən 748 nömrəsindən, demək olar ki, yarısı, yəni 340-ı Tiflisdə nəşr edilmişdir. Bu jurnalın maraqlı, oxunaqlı çıxması işində böyük ədibdən başqa Ömər Faiq Nemanzadə, Mirzə Ələkbər Sabir, Əbdürrəhim bəy Haqverdiyev, Əliqulu Qəmküsar, Əli Nəzmi, Mirzəli Möcüz, Məmməd Səid Ordubadi və başqa şair, yazıçı, jurnalistlərin də böyük əməyi olmuşdur. Eləcə də rəssamlardan İozef Rotter, Oskar Şmerlinq və Əzim Əzimzadə bu jurnalın səhifələrində kəskin kariraturaları ilə çıxış edərək, onun daha da dolğun olmasına nail olmuşdur. Mən bu yazımda Oskar Şmerlinq barəsində söhbət açacağam.\nTanınmış boyakar, qrafik, karikaturaçı və pedaqoq Oskar Şmerlinq 1863-cü ildə Tiflisdə hərbi məmur ailəsində anadan olmuşdur. Karikaturaçı iti rəssam gözünü və kəskin yumoru erkən vaxtlarında aşkarlayıb və onun çoxcəhətli fəaliyyətinin ən başlıca və ən səmərəli sahə karikatura oldu. Buna görə də tərcümeyi-halını onun üçün xarakterik olan yumorla və həvəslə belə sözlər ilə başlayır:” Bir əlimdə qələm, o biri əlimdə isə qamçı ilə 1763-cü ildə anadan oldum. Budur, elə bu gündən mənim möhkəm dost-həmdəmlərim qələm və qamşı çox əhəmiyyətli fəaliyyətim zamanı doğma guşəmə qarşə məhəbbət hissi yaratdılar.” ( “Şeytanın qamçısı”jurnalı, 1916-cı il).\nMənşəcə alman olan O. Şmerlinq bütün Qafqazda və onun hüdudlarından kənarlarda da yaxşı tanınan sənətkar idi. Rəssam özünü gürcü rəssam kimi hesab edirdi. Onun qızı Rene Şmerlinq xatırlayır: “ Biz, Şmerlinqlər, yerli olarar Tiflisliyik... Atam gürcü rəssamı idi...”\nO. Şmerlinq Peterburq və Münxen rəssamlıq akademiyalarında təhsil almışdır. 1902-ci ildən Tiflis Rəssamlıq məktəbinin direktoru olmuş, Tiflisdə nəşr olunan bir sıra qəzet və jurnallara karikatura, satirik rəsm və illüstrasiyalar çəkmişdir. 1889-90-cı illər Qarabağda Xankəndində yaşayıb yaratmış, Şuşada təşkil olunan teatr tamaşalarına dekorasiyalar vermişdir.\n1891-cü ildə Tiflisə qayıdır. Ailəsi ilə birlikdə Zubalaşvililər küşəsində məskunlaşır və elə həmin vaxtdan şəhərin mədəni həyatına qaynayıb qarışır. O, adlı-canlı, maraqlı insanlarla- yazıçılar ilə, memarlar ilə, rəssamlar ilə ünsiyyət bağlayır. Onun mənzilinə tez-tez İlya Çavçavadze, Akaki Sereteli, Qoqa Qabaşvili və başqaları toplaşırdılar. 1901-cğ ildə Valerian Qunianın redaktorluğu ilə “Snobis purtseli”( “Məlumat vərəqi” qəzetinin şəkilli əlavəsi nəşr olunmağa başlayır. Onun ikinci sayında O. Şmerlinqin karikaturaları üzərə şıxdı. “ Mənim qələmim fəaliyyət meydanını çox gözlədi. Mənim düşmənim qamçını külə döndərdi və həyat əlamətini- suyunu itirərək rahatca masada dincəldi. Yalnız doqquz ildən sonra, daha doğrusu, 1901-ci ildə A.M. Cabadarinin ağlına dahi bir fikir gəldi, gürcü karikaturasının təməlini qoydu. Mən qələmimin ucunu itilədim, öz qamşımı işə saldım və budur, artıq 25 ildir ki, gürcü yumoristik mətbuatında fəaliyyət göstərirəm”.\n“Şeytanın qamçısı”, “Sapand”, “Eşşəkarısı”, “Şeytanın tələsi”, “ Kəndin əndişəsi”adlı gürcü jurnallarında, eləcə də azərbaycan dilində nəşr olunan “Molla Nəsrəddin” jurnalında əməkdaşlıq edirdi.\nÖtən əsrin 20-ci illərində “Yeni fikir” qəzetində əməkdaşlıq etmişdir. O. Şmerlinqin satirik qrafika sahəsindəki uğurları “Molla Nəsrəddin” jurnalı ilə əlaqədardır. Belə ki, o, 1907-1917-ci illərdə “Molla Nəsrəddin” jurnalının əsas rəssamı olmuşdur. Onun bu jurnaldakı fəaliyyəti Azərbaycanda satirik qrafikanın təşəkkülü və inkişafında əhəmiyyətli rol oynamışdır.\nC. Məmmədquluzadə xatirələrində onu minnətdarlıqla xatırlayır. Böyük ədibimiz “Molla Nəsrəddin” jurnalının birinci nömrəsi barəsində söz açaraq yazır: “Bizim birinci işimiz, birinci vəzifəmiz gözümüzün qabağında dərin yuxuda olan islam milləti idi. Və birinci növbədə əziz və nadürül vücud olan Şmerlinq nəqqaşımızdan iltimas etdik ki, bizim bəxtiqara Şərqin yatmış millətinin qəflət yuxusunu öz ustadnamə fırçası ilə təsvir etsin. Və isəvi tarixinin min doqquz yüz altıncı ilində aprel ayının yeddisində səhneyi-intişara qoyulan birinci “Molla Nəsrəddin”in baş səhifəsində şirin yuxuda yatan millətlərin təsviri haman təsvirdir ki, vücudu bizim üçün çox qiymətli olan Şmerlinq nəqqaşımız öz məharətli qələmi ilə onu haman tarixdə yaratdı”.\nBöyük ədibin həyat yoldaşı Həmidə xanım Məmmədquluzadə “Mirzə Cəlil haqqında xatirələrim” adlı kitabında yazır: “Jurnalın şəkillərinin planını hazırladıqdan sonra Mirzə Cəlil Şmerlinqin və Rotterin yanına gedib şəkillərin səviyyəsini onlara izah edirdi. Rotter rus dilinin çox pis bilirdi, buna görə Mirzə Cəlil öz fikrini ona müxtəlif işarələrlə başa salır, Şeytanbazarda yaşayan tanış tipləri xatırlamağa məcbur olurdu. Jurnalın birinci və daimi rəssamı Oskar İvanoviç Şmerlinq idi. Rotteri Mirzə Cəlilə o tövsiyyə etmişdi , çünki, şəkilləri vaxtında çəkib qurtara bilmirdi. Mirzə Cəlil rəssam Şmerlinqin xətrini çox istəyir, jurnalın müvəffəqiyyət qazanmasında onun müəyyən xidməti olmasını xüsusilə qeyd edirdi. Şmerlinqin deyilən fikri dərhal qavrayıb gözəl karikaturalar çəkməsi Mirzə Cəlili heyran edirdi. Axı, o, sənətkar fırçasından çıxan şəkillər ilə avamların özlərini güldürürdü. Mirzə Cəlil Şmerlinqin xəcalətindən çıxmaq üçün ona nəsə bir yaxşılıq etmək arzusu ilə yaşayırdı. Təəssüf ki, Mirzə Cəlil buna nail ola bilmədi. Son zamanlaradək onlar məktublaşırdılar”.\nQocaman rəssam, Həmidə xanımın dediyi kimi, sonralar böyük ədiblə yazışdığı məktubların birində, daha doğrusu, Tiflisdən yazdığı 1923-cü il 10 oktyabr tarixli məktubunda, çox sevdiyi “Molla Nəsrəddin” jurnalını xatırlayır, onda işlədiyi günlərdən söhbət açır. Mirzə Cəlil Məmmədəli Sidqiyə yazdığı məktubda isə Moskva Dövlət Universitetinin professoru olmuş Əziz Şərifin “Keçmiş günlər” kitabında keçmişdə “Molla Nəsrəddin” jurnalının şəkillərini çəkən rəssam Oskar Şmerlinqin sonralar “İşıqlı yol” qəzetinin də səhifələrində müxtəlif şəkillərlə onu zinətləndirdiyi və oxucunun diqqətini cəlb etdiyini yazır.\nUmumiyyətlə, bu böyük rəssam haqqında, böyük ədibimiz haqqında digər “Molla Nəsrəddin”çilərin xatirələrindən çox danışmaq olar. Odur ki, texnikanın yüksək inkişaf etdiyi, bilgisayarın geniş yayıldığı bir dövrdə onların hansı çətinliklərlə, hansı fədakarlıqla jurnal çıxardığlnı aydınca təsəvvür etmək olar. Və bütün bunları gözümüzün qabağına gətirdikcə, bu iki şəxsiyyəti, eləcə də onların bütün silahdaşlarını sevə- sevə xatırlayır, qəlbimizdə onlara qarşı dərin ehtiram duyğuları baş qaldırır.\n22 Yanvar 2018 [12:43]


Nizami Paşayev: "Məni polşalı idmançıya görə aradan götürdülər" » İXAM.AZ - İÇ XƏBƏR ANALİTİK MƏRKƏZ\nAzərbaycan Ordusunun əsgəri minaya düşüb şəhid oldu (FOTO)\n"Azərlotereya"nın idarəetməsi türk şirkətinə verildi - FOTOLAR\nKoronavirusa yoluxanların və ölənlərin sayı artdı - GÜNÜN STATİSTİKASI\nKobud tender pozuntusu: FHN 126 min manatlıq it yemi alır - FOTO\nNizami Paşayev: "Məni polşalı idmançıya görə aradan götürdülər"\n» İDMAN » Nizami Paşayev: "Məni polşalı idmançıya görə aradan götürdülər"\nAzərbaycanın ağırlıqqaldırma üzrə Avropa və üçqat dünya çempionu Nizami Paşayevin "Report"a müsahibəsi\n- Karyeranızı bitirdikdən sonra hansı işlərlə məşğul olursunuz?- Hazırda Xırdalan şəhərində özümə məxsus olan ağırlıqqaldırma zalında milli komandanın üzvü Dadaş Dadaşbəyli ilə məşğulam. Aprelin 4-də Rusiyanın Moskva şəhərində Avropa çempionatı keçiriləcək. İdmançımızı həmin yarışa hazırlayıram. Amma yığmada fəaliyyət göstərmirəm.\n- Dadaş Dadaşbəyli dopinq cəzasını başa vurduqdan sonra necə təsir bağışlayır?- Dadaşbəylinin 4 illik cəzanı 2019-cu il dekabrın 21-də başa çatıb. Pandemiya ilə bağlı heç bir yarış keçirilmədiyindən, o vaxtdan bu yana heç bir turnirdə iştirak etməyib. Amma məşqlərini davam etdirir. Avropa çempionatına qatılacaq.\n- Bir çox idman zalının fəaliyyətinə icazə yoxdur. Belə bir şəraitdə çalışmaq sizə necə təsir edir?- Dadaşbəyli yığmanın üzvü olduğu üçün yalnız ikimizin iştirakı ilə məşqlərimiz davam edir. Gənclər və idman Nazirliyindən icazə almışam. Deyiblər ki, milli üzvlərinə təklikdə məşq keçmək olar.\n- Bu idman növündə ümumi vəziyyəti necə dəyərləndirirsiniz?- Nəsə desəm, yalan olar. Çünki mən Azərbaycan Ağır Atletika Federasiyası ilə maraqlanmıram, heç bir məlumatım yoxdur. 5 ildir federasiyadan ayrılmışam.\n- Bu cür nüfuzlu idman növü hazırda dopinq qalmaqalları ilə çalxalanır...- Bilirsiniz ki, əvvəllər Ümumdünya Ağırlıqqaldırma Federasiyasının (IWF - red.) prezidenti Tamaş Ayan idi. Ondan sonra bir neçə dəfə federasiyanın rəhbəri dəyişilib. Dəqiq adları deyə bilməyəcəyəm. Pandemiya ilə əlaqədar IWF-ə yeni təyinat gerçəkləşməyib. Yəqin ki, koronavirus bəlası başa çatdıqdan sonra seçkilər keçiriləcək. Hər şey rüşvətlə bağlıdır. O vaxt kim Tamaş Ayana pul verirdisə, onları dopinq-testdən kənarda qoyurdu, yoxlamırdı. Pul verməyən komandaları isə məhv edirdi.\n- Siz özünüz də Tamaş Ayanın dövründə oxşar problemlərlə üzləşmisiz. Necə düşünürsünüz, bu da qurulmuş oyunlardan irəli gəlirdi?- Yəqin, 2006-cı ildə baş verənləri nəzərdə tutursunuz. Həmin il Polşaya yollanarkən test vermişdik. Alan Naniyevlə bir otaqda qalırdıq. Məşqçi hansı bərpaedici preparatları verirdisə, yalnız onları qəbul edirdik. Avropa çempionatında əsas rəqibim polşalı Şimon Koletski idi. Mən həmin yarışda çempion olmuşdum. Fikrimcə, polşalıya görə məni aradan götürdülər. Yarışda Naniyev də dopinq-testi vermişdi. Onda hər şey qaydasında oldu, amma məndə qadağan olunmuş maddə çıxdı. 2008-ci ildə də eyni hadisə təkrarlandı. Pekin Yay Olimpiya Oyunlarından öncə testdən keçmişdim. Olimpiya Kəndinə çatan kimi əşyalarımı otağa qaldırmağa imkan vermədilər. Dedilər ki, çantalarını qapının ağzına qoy, test ver. 5 testin hamısı neqativ çıxdı. Amma 8 ildən sonra dopinq aşkarlandığını dedilər. Bu, necə olur, mənə çatmır. Əlbəttə, hamısı oyundur. Dopinq var idisə, elə yerində deyərdilər.\n- Yetirməniz olan Nicat Rəhimov Qazaxıstan yığmasının heyətində dünya və olimpiya çempionu oldu. Amma bu yaxınlarda ona qarşı olimpiadadakı dopinq-testini dəyişdirməsi ittihamı irəli sürülüb. Onun dopinq qəbul etməsinə inanırsınız?- Əlbəttə, inanmıram. Üç olimpiadanın iştirakçısıyam. 2012-ci il London Yay Olimpiya Oyunlarında məşqçi kimi iştirak etmişəm. Orada analiz nəticəsini dəyişmək qeyri-mümkündür. Adamın dalınca 5 nəfər düşür. Bayıra çıxmaq istəyirsən, icazə vermirlər. Ya da yanına 2 nəfər salırlar, onlarla çıxırsan. Bu halda analizi necə dəyişdirmək olar, mənə çatmır. Təbii ki, bu da oyundur. Olimpiadada dopinq-testi dəyişdirmək mümkün deyil.\n- Yığmanın Tokio olimpiadasındakı şanslarını necə dəyərləndirirsiniz?- Bunu milli komandanın baş məşqçisindən soruşa bilərsiniz. Heç nədən xəbərim yoxdur. Hazırda Dadaşbəyli ilə məşğulam və onun hazırlığı barədə məlumat verə bilərəm.\n- O, hansı çəki dərəcəsində mübarizə aparacaq və nəyə ümid edir?- Əvvəl gənclər arasında 96 kq-da çıxış edirdi. Bilirsiniz ki, çəki dərəcələri dəyişdirildi. Əvvəl say 8 idi, indi 10 ediblər. Dadaş Dadaşbəyli Azərbaycanı 109 kq-da təmsil edəcək. Ümidvaram ki, zədə olmasa, böyük uğurlar qazanacaq. Cəzalı olduğu üçün müəyyən yarışlarda iştirak edə və qarşıdakı olimpiadaya vəsiqə qazana bilməyib. İnanıram ki, 2024-cü ildə bayrağımızı yüksəklərə qaldıracaq və himnimizi səsləndirəcək.\n- Demək, Tokio Yay Olimpiadasında iştirak şansını itirib...- Bəli. Moskavadakı Avropa çempionatı lisenziya xarakteri daşımır. Olimpiadaya vəsiqə qazanmaq üçün üçün 2018 və 2019-cu il dünya çempionatlarında iştirak etməli idi. Əvvəllər lisenziya komanda hesabında verilirdi, onda istədiyin idmançını apara bilirdin. İndi isə qaydalar dəyişdirilib, lisenziyalar şəxsi xarakterlidir. Bunun üçün idmançı xal yığmalı və sonda ona lisenziya təqdim olunmalıdır.\n- Dadaşbəylidən Avropa çempionatında uğurlu nəticə gözləmək olar?- Diskvalifikasiya müddəti başa çatdıqdan sonra məşqlərə başladıq. Diz nahiyyəsində problem oldu. Federasiyanın prezidenti Cahangir Əsgərov sağ olsun, onu Türkiyənin paytaxtı Ankaraya ezam etdi və Dadaşbəyli dizindən əməliyyat olundu. 2 aydır birgə məşq edirik, hər şey yaxşıdır. Hazırda mənə onun Avropa çempionatında iştirakı vacibdir. Medal qismət olar, lap yaxşı, olmasa da, önəmli deyil. Əsas hədəfimiz bu ilin sentyabrında Konya şəhərində keçiriləcək İslam Həmrəylik Oyunları, gələcəkdə baş tutacaq dünya çempionatları və 2024-cü il Paris Olimpiya Oyunlarıdır.\nFanat.Azскачать dle 12.1\nNizami rayonunda ağaclar məhv edilir (VİDEO)\nTƏCİLİ!Siyavuş Novruzov da belə getdi – TƏƏSSÜF\nTer-Petrosyan: “1997-ci ildə sülhə son dərəcə yaxın idik, Köçəryan imkan vermədi”-VİDEO\nMalik Həsənov :"Əsas məqsəd iqtisadiyyatda qeyri-neft sektorunun payının artmasına nail olmaqdır”\nAzərbaycanlı məşqçi: "İş yoxdur, həmkarlarım balıq tutub satır"


Qarabağ xanlığında kənd icmalarının ixtiyarında olan icma torpaqları da mövcud idi. Bu torpaqlar icma torpaq mülkiyyətini təşkil edirdi. Göllər, meşələr, çəmənlər, otlaqlar, boş sahələr, mal suvarılan yerlər, qəbiristanlıq, icma mülkiyyətinə daxil idi. İcma üzvü balıq tutmaqla, ovla və s. ilə məşğul ola bilərdi. Xırda kəndli mülkiyyətinin vəziyyəti ziddiyyətli idi. Burada dövlət mülkiyyəti ilə xüsusi mülkiyyət çulğalaşırdı. Nəsilbənəsil torpaqda yaşayan kəndli bu torpağı özününkü hesab edir, xan isə müsəlman hüququnu əsas götürərək kəndi, eli və mahalları əhalisi ilə birlikdə dünyəvi və dini feodallara irsi (mülk) və ömürlük (tiyul) mülkiyyətə verirdi. Xana, bəylərə, mülkədarlara və tiyuldarlara məxsus torpaqlar müəyyən şərtlərlə kəndlilərin istifadəsində idi. Torpaqlar vaxtaşırı (dörd ildən bir) icma üzvləri arasında bölünürdü.\nİcmanın istifadəsində olan torpaqlar icmanın qərarı ilə istənilən vaxt bölüşdürülə bilərdi. Adətən bölgü 3-6 ildən bir keçirilir, ailəsinin say tərkibi artmış kəndlilərin pay torpağı artırılır, yaxud say tərkibi azalmış ailələrin torpağı azaldılırdı. Bölgü ağsaqqal tərəfindən aparılırdı. Torpaq payını ya ailənin kişi üzvlərinin sayınna, ya da hər bir ailənin iqtisadi gücünə və tələbatına uyğun verirdilər. Bəzi yerlərdə bölgü heç keçirilmirdi. Tamamilə yoxa çıxmış ailələrin torpağı və təsərrüfatından icmanm qərarına uyğun istifadə olunurdu.\nTarix elmləri doktoru Zemfira Hacıyevanın araşdırmasında vurğulanır ki, Qarabağ xanlığında torpaq sahəsini ölçmək üçün müxtəlif ölçü vasitələrindən istifadə edirdilər. Kəndlərin çoxunda əkin sahəsi «çuval» adlanan ölçü vahidi ilə ölçülürdü. 1 çuvala 7 pud buğda, 1 çuval yer isə 7 pud buğdanın səpildiyi sahə sayılırdı. Bu sahə hər yerdə eyni deyildi, çünki əkin sahəsi torpağın keyfiyyətindən və iqlim şərtlərindən asılı olurdu. Dəmyə torpağa daha az toxum səpilirdi. Dağətəyi zonada eyni sahəyə dağ zonasında olduğuna nisbətən daha az toxum səpilirdi. Xristian kəndlərində əkin sahəsini iplə ölçürdülər. İpin uzunluğu qarışla müəyyən edilirdi. Kəndlər üzrə qarışın uzunluğu və qarışların sayı müxtəlif idi.\nOtlaqlar «qara», yaxud «qılça» prinsipi əsasında bölünürdü. İki baş qaramalı və 40 baş qoyunu, yaxud bir baş qaramalı, 80 baş qoyunu olan ailəyə uzunu 75 «ip» və eni iki ip sahə ayrılırdı. Bir «ip»in uzunluğu 2 sajenə bərabər idi. 18-150 kvadrat sajen sahə üçün göstərilən qədər mal-qarası olan hər ailə ildə 10 manata qədər «qara» adlı vergi verir və müxtəlif mükəlləfiyyətlər daşıyırdılar. Bəzi icmalarda isə ödəmə vahidi «qılça» (at ayağı) adı daşıyırdı. Əkin yerlərinin xış və kotana görə bölünməsi sistemi mövcud idi. Ailələr üzrə bölgü sistemi daha geniş yayılmışdı.\nŞərqdə həmişə kənd təsərrüfatında suvarma çox böyük əhəmiyyətə malik olub. Arxlar, kəhrizlər, quyular xüsusi şəxslərin, yaxud kənd icmalarının torpaqlarında olduğundan onların mülkiyyəti hesab olunurdu. Xanlıq dövründə Qarabağda fəaliyyətdə olan kanalların əksəriyyəti ayrı-ayrı feodalların ixtiyarında idi. Sahibsiz torpaqda qazılmış quyular və ətraf torpaqlar quyu qazanların mülkiyyəti sayılırdı. Kəhriz sahibləri də kəhriz suyu ilə suvarılan ətraf torpaqdan istifadə etmək hüququna malik idilər.\nXanlıqda iri torpaq sahibi Rüstəm bəy beş arxın (Qaraçaydan çəkilmişdi), Xəkarxı (Xaçınka çayından çəkilmişdi), Ələfarx (Xatmarxdan çəkilmişdi), Hüseyn arxı (Arazdan çəkilmişdi) və Tanəarxı (Tərtər çaydan çəkilmişdi) sahibi idi. Bu arxlar ya satın alınmış, ya da onları xan bağışlamışdı. Tərtər çayından çəkilmiş arxların böyük hissəsi mülkədarlara məxsus idi. Adətə görə hər hansı şəxs, istənilən adamm torpağından arx çəkə bilərdi və torpaq sahibi buna mane ola bilməzdi. Həmin torpaq sahibi onun torpağından çəkilən arxdan suvarma üçün istifadə edə bilərdi. Müsəlman hüququna - fiqhə görə, çaylardan hamı istifadə edə bilərdi. Bu baxımdan çay ətrafında torpağı olanlar daha böyük üstünlüyə malik idilər. Onlar bənd və s. inşa etməklə öz torpaqlarını suvara bilərdilər. Çayın yuxarı axarında yerləşən torpaqlar suvarma birinciliyinə malik idilər. Lakin bu torpaqların sahibləri elə etməli idilər ki, suvarılan torpaqda su topuqdan yuxarı dayanmasın. Sudan istifadə işinə mahal üzrə mirab nəzarət edirdi. Tədqiqatçı İ.Tahbzadə Qarabağ xanlığında sudan istifadə üzrə Cəbrayıl, Kəbirli, Cavanşir, Mehri, Bərgüşad, Qafan, Qaraçorlu və daha 13 mahalın olduğunu yazır.\nMirablar hər il suvarma mövsümünün başlanması ərəfəsində seçilirdilər. Hər bir kənddə mirabın köməkçisi - cuvar olurdu. Mirabları mahala daxil olan bütün kənd icmaları birlikdə, cuvarları isə hər bir kənd icması ayrı-ayrılıqda seçirdi. Hər mahalda miraba nəzarət etmək üçün iki nəzarətçi təyin edilirdi. Mirablar mahal suyunu icmalar arasında bölür, baş suvarma obyektinin su bölünən hissəsində - bənddə su bölgüsü işarələri qoyur, mahalın hər yerində əkin yerlərini gəzir, ehtiyacı olan sahələrə növbədən kənar su verirdilər.\nSudan istifadə qaydası da xanlığın müxtəlif yerlərində eyni deyildi. Yay aylarında Qarqarçayda 5 baş (saniyədə 50 kub fut) su olurdu. Bu qədər su olduqda bütün kəndlər eyni zamanda aşağıda göstərilmiş həcmdə su alırdılar. Hövzədə yerləşən 29 kəndin bir qrupu 6 baş, ikinci qrupu 9 baş, üçüncü qrupu 11 baş, beşinci qrupu 14 baş su alırdı. Quraqlıq illərində yayda Qarqarçayda 14 başdan artıq su olmurdu. Belə olan təqdirdə hər bir kənd öz hissəsini alsaydı, arxlarda suyun miqdarı o qədər azalardı ki, su lazımi yerə kimi gedib çata bilməzdi. Buna görə suyu müddət üzrə bölürdülər. Yüzbaşı arxı boyunca yerləşən kəndlər 9 sutka, Karaçev arxı boyunca yerləşən kəndlər 8 sutka su alırdılar. Kənd daxilində kəndlilər suyu malik olduqları bağların, yaxud əkinlərin sahəsinə görə alırdılar. Su bölgüsünü asanlaşdırmaq üçün 2-3, yaxud 5 ev birləşir, öz aralarında növbə yaradırdılar. Böyük suvarma kanallarından istifadə edən bütün kəndlər Qarqarçay hövzəsində olduğu kimi suyu bölüşdürürdülər. Araz və Həkəri çayları yaxınlığındakı kəndlər istisna təşkil edirdilər. Həmin kəndlərin sakinləri sudan məhdudiyyətsiz istifadə edə bilərdilər. Buna səbəb həmin kənd sakinlərinin kanalların inşası və istismarı müddətində çəkilən xərclərə şərik olmaları idi. Bu xərclər kəndlərin aldıqdarı suyun miqdarına görə deyil, kəndlərdəki təsərrüfatların sayına görə bölüşdürülürdü.\nXanlıq əhalisinin sosial tərkibi\nXanlıqda əhali iki əsas silkə - feodallara və kəndlilərə bölünürdü. Şuşa şəhərində isə sənətkarlar və tacirlər üstünlük təşkil edirdilər. Feodal silkinə xan, məliklər, bəylər, ağalar, minbaşılar, kəndxudalar, yüzbaşılar, yasavullar və ali ruhanilər daxil idi. Mirzə Camalın sözlərindən belə məlum olur ki, xanlıqda olan bəylər üç qrupa bölünürdü. Birinci qrupa xanın qardaşları, qardaşı uşaqları, öz övladları və əmisi uşaqları, yəni hakim ailəyə aid bəylər daxil idi. Xanın əmisi uşaqları - Fəzi bəy, Əbdusəməd bəy, Kəlbəli bəy, Hümmətəli bəy və onların övladları birinci qrupa daxil idilər.\nBu qrupa həm də hakim bəylər - Cavanşir, Otuziki, Kəbirli, Dəmirçi Həsənli, Bərgüşad, Qaraçorlu, Hacı Samlı, Kolanı və Qapan ellərinin bəyləri ilə Dizaq, Vərəndə, Çiləbörd, Talış və Xaçm məlikləri daxil idilər. Öz rütbəsini şahlar və Osmanlı sultanlarından almış və bu barədə müvafiq fərmanı olan irsi bəylər və məliklər (hakim sülalənin birbaşa tayfa varisləri və qohumları, əvvəlki hakim nəsillərin övladları, elatların tayfa başçıları və s.) öz mülkündən məhrum edildikdə və hətta xanlıq ərazisindən qovulduqda belə bəy rütbəsini itirmirdilər. Bəyin idarəsinə verilmiş kəndlər varislərinin sərəncamında yalnız onun təsdiqi ilə ola bilərdi. Elatların başçıları, ayrı-ayrı kənd icmalarının başçıları, məliklər (erməniləşmiş albanlar) də bu qrupa daxil idilər. İkinci qrupa Qarabağ xanlarının təliqəsi ilə kənd, mahal, məliklik və s. bağışlanması ilə birlikdə bu adı almış bəylər daxil idi.\nTarix elmləri doktoru Zemfira Hacıyevanın araşdırmasına əsasən, üçüncü qrupa hər hansı inzibati-təsərrüfat vahidini təliqə olmadan müvəqqəti, yaxud irsi idarə edən bəylər daxil idi. Kənd və el idarəçiliyi olmadan xanın yanında xidmətə görə «bəy» adı alan şəxsi bəylər də bu kateqoriyaya aid idilər. Onlar xana xidmət etdikləri müddətdə öz hüquq və adlarını saxlayır, vəzifədən kənarlaşdırıldıqda isə hər ikisini itirirdilər. Şəxsi bəylər vicdanla xidmət göstərdikləri təqdirdə əsilzadə olub-olmamasından asılı olmayaraq xan təliqəsi alıb irsi bəylər ola bilərdilər. Üçüncü qrupa daxil olan bəylər torpaq mülkləri olduğu halda xəzinəyə vergi ödəyirdilər. Birinci və ikinci qrupa daxil olan bəylər üçüncü qrupa daxil olan bəylərdən yüksəkdə dururdular.\nRusiya hakimiyyətinin ilk illərində Qarabağda 1190 xan, ağa, bəy və bəyzadə ailəsi vardı. 1823-cü ilin məlumatına görə, Qarabağ xanlığı ərazisində 102 bəy, 284 kəndxuda və kovxa, 11 məlik, 12 darğa, 4 ağa, 1 minbaşı, 27 sərkər, 64 yüzbaşı, 152 çavuş, habelə 175 maaf var idi. Bundan əlavə, xanlıq ərazisində 1 qazı, 182 molla, 2 dərviş və 82 xristian ruhanisi vardı. Ağa rütbəsi mahiyyətcə bəy rütbəsinə bərabər idi. Hakim xan ailəsinin varislərini «ağa» adlandırırdılar. Xanlığın ictimai-siyasi və iqtisadi həyatında bəylərin rolu böyük idi. Rus məmurlarının tərtib etdiyi sənəddə deyilirdi ki, bəylər xanlıqlarda və xan sarayında həmişə yüksək vəzifələr tutur, xan xəzinəsindən məvacib alan və yaxud onların idarəçiliyinə verilən mülklərdən gəlirin müəyyən hissəsini götürür və nəhayət, xan onlara ömürlük olaraq kəndlər verirdi. Onlar torpaq ala, xana heç bir vergi vermədən ticarətlə, əkinçiliklə və digər gəlir sahələrilə məşğul ola bilərdilər. Bəylərin başlıca vəzifəsi öz hesablarına xana hər cür xidmət göstərməkdən ibarət idi. Ali ruhanilər də (şeyxülislam, axundlar, patriarx, yepiskoplar) feodal sinfinə daxil idilər. Aşağı təbəqədən olan ruhanilər isə öz sosial vəziyyətlərinə görə kəndlilərə yaxın idilər.


“Mitsubishi” elektrik avtomobilinin istehsalını dayandıracaq Pravda.az\nYaponiyanın “Mitsubishi Motors” konserni cari maliyyə ilinin sonuna kimi (2021-ci ilin martında -red) dünyada geniş bazar üçün buraxılmış ilk elektrik avtomobil “i-MiEV”in istehsalını başa çatdırmaq niyyətindədir.\nPravda.az xəbər verir ki, bu barədə NHK telekanalı bildirib.\nBu qərarın əsas səbəbi modelin satış səviyyəsinin aşağı olması, həmçinin şirkətdəki ümumi böhran vəziyyəti və xərcləri azaltmaq istəyidir. Bundan əlavə, “Mitsubishi Motors” ortağı “Nissan”ın dəstəyi ilə yeni bir elektrikli nəqliyyat vasitəsini inkişaf etdirə bilər.\n“i-MiEV” 2009-cu il istehsal edilib və dünyada alıcılar üçün əlçatan olan ilk elektrik avtomobil olub. Avtomobil 63 at gücə malik elektromühərriklə təchiz edilib, batareyanın bir gediş yükü təxminən 160 kilometrdir.\nAvtomobil həmçinin “Peugeot” və “Citroen” markaları altında buraxılıb.\nDünyada bu növ avtomobilin təxminən 50 mini satılıb.Report


POLİSİN ÖTƏN HƏR GÜNÜ… | Ekinchi.az\nBəzən illərə bərabər olur\nAzərbaycan polisi yarandığı ilk günlərdən uzun illər boyu keşməkeşli yol keçərək müasir səviyyəyə çatmışdır. Son illər cinayətkarlığa qarşı mübarizədə qazanılan uğurların başlıca səbəblərindən biri də polisin xalqla daha da yaxınlaşması, xalqdan dəstək almasıdır. Bir zamanlar ümummilli lider Heydər Əliyevin Azərbaycan polisinin gələcəyi barədə söylədiyi inamlı fikirlər özünü ən yaxşı cəhətlərdən doğrultmuşdur. Elə bu səbəbdəndir ki, Azərbaycan Respublikasının Prezidenti, Ali Baş Komandan İlham Əliyev bir sıra çıxışlarında Azərbaycan polisinin fəaliyyətini yüksək qiymətləndirmişdir.\nAzərbaycan polisi bu gün görkəmli dövlət xadimi, general-polkovnik Ramil Usubovun rəhbərliyi altında cinayətkarlığa qarşı mübarizə və asayişin qorunması istiqamətində daha ciddi nəticələr uğrunda mübarizə aparır. Bunun nəticəsidir ki, paytaxt Bakıda, eləcə də respublikanın bir sıra şəhər və rayonlarında profilaktik və əməliyyat-axtarış istiqamətli tədbirlərin effektliyi yüksəlmiş, qazanılan uğurlarda real əksini tapmışdır.\nGöyçay Rayon Polis Şöbəsində də belədir. İctimai asayişin qorunması və cinayətkarlığa qarşı mübarizədə öz fəallığı ilə həmişə diqqət mərkəzində olan Göyçay polisi çoxistiqamətli fəaliyyət baxımından yeni uğurlar sorağındadır. Dövlətçiliyə və xalqa sədaqətində fədakarlıq nümunəsi göstərən şəxsi heyət üzvləri ictimaiyyətin rəğbətini məhz bu istiqamətdə əldə etdiyi nəticələrlə müəyyənləşdirməkdədir.\nTəbii ki, uğurların qazanılmasında şöbənin rəisi, polkovnik İslam Hümbətovun çoxillik təcrübəsi və rəhbərlik səriştəsini xüsusi vurğulamaq lazım gəlir. Polis rəisi cinayətkarlığa qarşı mübarizədə rayonun digər hüquq-mühafizə orqanları ilə əlbir fəaliyyətinin əhəmiyyətini vacib fakt olaraq dəyərləndirir. Bütün bunlar rayonda peşəkarcasına həll edilir və arzulanan mühitin saflığına xidmət göstərir. Əbəs yerə deyil ki, Göyçay Rayon Prokuroru, baş ədliyyə müşaviri Fuad Məmmədov hər dəfə polisin fəaliyyətindən söz düşəndə razılıq hissi ilə danışır, bir sıra əməkdaşların peşəkarlıq səviyyəsini xüsusi qeyd edir.\nƏsas məsələ nədən ibarətdir? Məqsədə doğru, yəni cinayətkarlığa qarşı mübarizə işində hər zaman düzgün istiqamət götürülməsi əhali arasında inam və etibarı yüksəltmişdir. Müasir metodların tətbiqi, vətəndaşların müraciətlərinə, ərizə və şikayətlərinə operativ və normal münasibət göstərilməsi indi rayonda hər kəsi razı salan məsələlərdir.\nBurada təbii ki, polis rəisinin özünün də etiraf etdiyi kimi, əməliyyat-axtarış bölməsinin əməkdaşlarından yüksək peşəkarlıq nümunəsi tələb olunur. Hər kəs üzərinə düşən vəzifənin məsuliyyətini ciddi qəbul etməlidir. Passivlik və laqeydlik yolverilməzdir. İntizamın yüksəlməsi nəticə etibarı ilə baş vermiş cinayət hadisələrinin isti izlərlə açılmasında və ya cinayət hadisələrinin önlənməsində öz nəticələrini verməkdədir. Bu mənada təkcə ötən ilin bəzi statistik nəticələrinə diqqət yetirsək, daha aydın təsəvvür yarada bilərik.\n2013-cü ildə şöbə üzrə 166 ümumi cinayət hadisəsi qeydə alınıb. Həmin cinayət hadisələrindən 4-ü ağır və xüsusilə ağır, 101 hadisə isə az ağır qiymətləndirilmişdir. Məsələ burasındadır ki, törədilən cinayət hadisələrinin yekun açılma faizi indiki dövr üçün nümunəvidir – 95,9 faiz.\nİndi kim bilmir ki, narkomaniya bəşəriyyət üçün ən təhlükəli bəlalardan biridir. Bu istiqamətdə də mübarizə mexanizminin əsas yükü təbii ki, polisin üzərinə düşür. Azərbaycan polisinin öncül kollektivlərindən biri olan Göyçay polisinin də bu istiqamətdə özünəməxsus dəsti-xətti var. Elə bir çox cinayətlərin də kökündə narkomaniya ilə bağlı həyat tərzinin rol oynadığını yaxşı bilən şöbə əməkdaşları mümkün vasitələrdən maksimum istifadə etməyə çalışır, proflaktik tədbirlərin də effektivliyinə inamı itirmirlər. Əvvəllərdən də respublikada ən yaxşı və təcrübəli əməliyyatçı kimi tanınan İslam Hümbətov Göyçay Rayon Polis Şöbəsinə rəis təyin ediləndən narkomaniyaya qarşı açıq müharibə elan etmişdir. Və nəticə özünü göstərməkdədir. Təkcə 2013-cü ilin yekununa görə, 33 narkomaniya faktı qeydə alınmış, bunlardan 13 fakt satış məqsədli olmuşdur. Ümumilikdə il ərzində 7 kq.625 qram çəkidə müxtəlif növ narkotik vasitələr dövriyyədən çıxarılmışdır.\nİl ərzində axtarışda olan 23 nəfərdən 18 nəfərin də tapılıb tutulması təmin edilmişdir. Eyni zamanda qanunsuz silah və sursatların əldə olunub təhvil verilməsi istiqamətində yaxşı nəticələr qazanılmışdır.\nGöyçay polisi 2014-cü ilin də ilk günlərindən eyni fədakarlıqla çalışmaqdadır. İlin birinci rübü ərzində rayonda qeydə alınan 44 cinayət hadisəsindən 43-nün açılması təmin olunmuş, narkomaniya ilə bağlı 11 fakt qeydə alınmış, 1,5 kq narkotik vasitələr dövriyyədən çıxarılmışdır.\nMəlum olduğu kimi, 2014-cü ilin başlanğıcından indiyədək olan dövr ərzində Göyçay rayonunda qeydə alınan ən ağır cinayət hadisəsi martın 1-nə keçən gecə baş vermiş qətl hadisəsi olmuşdur. Həmin cinayət hadisəsi bütün respublikaya səs salmışdır. Mən bu yazıda Göyçay polisinin tarixindən söhbət açarkən həmin hadisə haqqında bir qədər geniş məlumat verməyi əvvəlcədən planlaşdırmışdım. İndi məhz həmin hadisəyə qayıtmaq istəyirəm.\nXüsusi olaraq qeyd edim ki, o müdhiş cinayət hadisəsinin baş verməsi haqqında məlumat yayılan kimi qəzetimizin rəhbəri, millət vəkili Aqil Abbas mənə zəng vurub təcili Göyçaya getməyimi tapşırdı. Bunacan müxtəlif saytlar və informasiya vasitələri DİN mətbuat xidmətinin rəsmi məlumatını gözləmədən bir sıra yanlış məlumatlar vermişdilər. Hadisə barədə ilkin dəqiq məlumatı – qətlə yetirilənlərin kimliyi, yaşı, məşğuliyyəti və cinayətin tamah məqsədi ilə törədilməsini, rayon hüquq-mühafizə orqanlarının əməliyyat-axtarış tədbirləri barədə geniş xəbər-korrespondensiyanı elə həmin gecə çapa verdiyimiz nömrəyə çatdırdım.\nDaha sonra bu ağır cinayət hadisəsi tam açılana, qətli törədənlərin aşkar edilib tutulmasına qədər rayon hüquq-mühafizə orqanlarının fədakar mübarizəsini izlədim. Hazırda Göyçay Rayon Prokurorluğunda Azərbaycan Respublikası Cinayət Məcəlləsinin 120.2-7-ci maddəsi ilə cinayət işi başlanılaraq istintaq davam etdirilir. İstintaq sirlərinin qorunması və bu ağır cinayət hadisəsinin bəzi nüanslarının açıqlanmaması baxımından məhkəməni gözləmək lazım gələcək. Və çox güman ki, bu sətirlərin müəllifi yekunda bir neçə hissədən ibarət məhkəmə oçerkini də qələmə alacaq. İndi isə o ağır cinayət hadisəsinin necə baş verməsi və qatillərin tutulmasını təsvir edən epizodlarla kifayətlənəcəyik.\n… Əvvəlcədən məqsədli şəkildə düşünülüb həyata keçirilmiş bu dəhşətli qətl hadisəsinin əsas səbəbi nə olmuşdur? Ər-arvad pensiyaçılar əlavə olaraq hər gün həyətdə yetişdirdikləri limon və gül kollarından da sataraq dolanışıqlarını təmin edirdilər. Güman ki, “ölülük-dirilik” deyilən ehtiyat tədbirlərini də düşünürdülər. Sırf qocaman azərbaycanlının həyat tərzi, ömrün qürub fəlsəfəsi! Biri mühəndis, biri isə müəllim işləmiş bu sadə və zəhmətkeş qocalarda nə var-dövlət ola bilərdi ki? 81 yaşlı Ağasəf Quliyevi və 73 yaşlı Afaq Quliyevanın hər ay dövlətdən aldıqları pensiyaya və həyətyanı sahədə yetişdirdikləri limonlardan satmaqla dolanışıq üçün əldə etdikləri pula görə qarət edib amansızlıqla öldürmək kiminsə ağlından keçərdimi? Özü də xeyirxah və mehriban insanlar kimi tanınan ləyaqətli vətəndaşları…\nHeç demə bütün bunlar hələ yeniyetmə ikən insanlıq simalarını itirmiş tüfeyli ünsürlər üçün yad suallar imiş.\nQatillərin hələlik məlum olan qısa tərcümeyi-halları:\nƏhmədov Musa Arif oğlu. 1987-ci ilin noyabr ayında anadan olub. Göyçay şəhərindəki Nizami küçəsi 207 saylı evin sakinidir. Evlidir, bir uşaq atasıdır. İşləmir.\nSəlimov Pərviz Akif oğlu. 1987-ci ilin iyun ayında anadan olub. Göyçay şəhərindəki Xətai küçəsi 7 saylı evin sakinidir. Evlidir. İşləmir.\nMustafayev Nicat Aydın oğlu. 1989-cu ilin dekabr ayında anadan olub. Göyçay rayonunun Qaraman kəndinin sakinidir. Subaydır. İşləmir.\nGöründüyü kimi, tüfeyli həyat sürən bu gənclərin hətta ikisinin ailəsi-uşağı da var. Təsdiq olunmamış məlumatlara görə, onlar tüfeyliliklə yanaşı, həm də narkomaniya ilə məşğuldurlar.\nBeləliklə, “dostlar” demək olar hər iki-üç gündən bir Musa ilə rastlaşıb salamlaşan Ağasəf kişini qarət üçün “nəzarətə” götürürlər. Qonşuluqda yaşayan Musa qocaların nə vaxt yatdıqlarını-durduqlarını, qapı-açar və işıq rejimlərini də öyrənir. Sonra maskalar, əlcəklər və əsasən küt alətlər əldə olunur. Fevralın 28-dən martın 1-nə keçən gecə dəstə hasarı aşaraq, qəfil mənzilə soxulur. Yuxudan oyanan qocalar başlarının üstünü almış maskalıları görüncə vahiməyə düşüb özlərini itirir, nə istədiklərini soruşurlar. Cinayətkarların tələbi belə olur: evdəki bütün var-dövlət! Yəni pul və qızıl-ziynət əşyaları. Qocalar evdə olan beş min manata yaxın pulu və qızıl-ziynət əşyalarını quldurlara elə yataqdan yerini göstərib versələr də, onlar əldə etdikləri ilə kifayətlənmirlər. Daha çoxunu istəyirlər. Qocalar nə qədər and-aman etsələr də, maskalılar əl çəkmirlər. Bütün otaqları alt-üst edərək heç nə tapa bilmirlər. Yenidən zavallı ər-arvadın üstünə şığıyıb öldürməklə hədələyir və sonunda da əllərindəki küt alətlərlə hər ikisini baş nahiyyələrindən vuraraq tanınmaz hala salır, vəhşicəsinə qətlə yetirirlər.\nSonrakı hadisələrin qısa xronologiyası belədir:\nMart ayının 1-i saat 15:00 radələrində qonşular Quliyevlərin küçə qapısının açılmadığını, onlardan heç birinin görünmədiyini maraq edərək həyətə daxil olub səsləyirlər. Cavab gəlmir. Belədə mənzilin qapısını açıq görüb içəri keçirlər. Dəhşətli mənzərə!\nTəcili polisə xəbər verilir.\nGöyçay rayon prokurorluğunun və polis şöbəsinin rəhbərliyinin göstərişi ilə hadisə yeri müayinədən keçirildikdən sonra təcili olaraq əməliyyat-axtarış qrupu təşkl edilir. Bütün şübhəlilər nəzarətə götürülür, bütün şübhəli məqamlar yoxlanılır.\nSaatlar çox sürətlə keçir. Respublika Daxili İşlər Nazirliyinin BCAİ-dən göndərilən mütəxəssislərin də gecəsi-gündüzü yoxdur. Bütün Göyçay camaatı təlaş içindədir. Hamının sakit, mədəni insanlar kimi tanıdığı Quliyevlərin qatillərinin tez tapılması arzulanır. Hamı da bilir ki, rayon polis şöbəsinin rəisi İslam Hümbətov və prokuror Fuad Məmmədov artıq ikinci sutkadır ki, heç evlərinə belə gedə bilməyiblər: hadisə yeri, kabinet, paytaxtla telefon əlaqələri, şübhəli şəxslərin dinlənilməsi, digər prosedurlar… Bütün bunlar onlarsız keçmədiyindən rəisin əməliyyat işləri üzrə müavini Faiq İlyasov demişkən, heç bir tikə də çörək yeməyə də imkan yaranmırdı. Ancaq çay, su…\n… Ancaq polis rəisi belə bir ifadə işlətmişdi: “Əgər bu dünyadadırlarsa, onları mütləq tapacağıq…”\nHadisə ilə bağlı yaradılan əməliyyat-istintaq qrupu mərkəzləşmiş aparat rolunda fəaliyyət göstərirdi. Əlavə olaraq yaradılan bütün köməkçi qruplar həm əlaqəli, həm də hərəsi bir istiqamətdə işləyir, ən xırda detalları belə ələk-vələk edirdilər.\nGerisini qısaca olaraq Faiq İlyasov şərh edir:\n– … Yaradılmış qruplar qonşuluqda, ətrafda cinayətə meylli şəxslərlə maraqlanırdı. Birdən həmin küçədə yaşayan Pərviz Səlimovun rayon ərazisində olmadığı müəyyənləşdirildi. Daha sonra onun Bakı şəhərinə, bacanağı Musa Əhmədovun yanına getməsi də təsdiqləndi. Pərvizlə Musanın ətrafı da eyni zamanda tərəfimizdən öyrənildi. Onların Nicat adlı şəxslə tez-tez görüşmələri, yaxınlıq etmələri də müəyyən edildi.\nMustafayev Nicat Aydın oğlunun yaşadığı Qaraman kəndindəki evlərinə qəfləti baxış keçirildi. Baxış zamanı qətlə yetirilmiş şəxslərə məxsus 3 ədəd mobil telefon, 4400 manat pul və qızıl-zinət əşyaları götürüldü.\nCinayətkarlar onların izinə düşdüyünü duyaraq Bakı şəhərində naməlum ünvana getmiş, oradan da Masallı rayonuna qaçmışdılar. Biz dərhal Masallı rayonuna yollanaraq əməliyyat-axtarış tədbirlərini ehtimal olunan ərazilərdə davam etdirdik. Bir günlük gərgin zəhmət, peşəkarlıq, həm polis rəisimizlə məsləhətləşmələr, həm də DİN mütəxəssisləri ilə əməliyyat incələmələri nəticəsini verdi. Lap elə o kriminal filmlərdə olduğu kimi qatilləri qandallayıb Göyçaya gətirdik… Bu məsələnin uğurlu həllində rəisimizin rəhbərliyi ilə mərkəzləşdirilmiş əməliyyat-axtarış qrupunun bütün üzvlərinin, xüsusilə əsl fədakarlıq nümunəsi göstərən Əflatın Məmmədovun, Toğrul Vəliyevin, Elxan Mirzəyevin, Qiyas Behbudovun, Qabil Zülfüqarovun və başqalarının əməyi xüsusi vurğulanmalıdır…\nMüəllifdən: Oxucuların bir daha diqqətinə çatdırmağı özümə borc bilirəm ki, istintaq davam etdiyindən baş vermiş bu dəhşətli cinayət hadisəsi haqqında məhkəmədən sonra daha geniş söhbət açılacaq. Və həmin məhkəmə oçerkində hadisənin ağırlığı, cinayəti törədənlərin bu dərəcədə qəddar psixologiyası, hüquq-mühafizə orqanlarının, xüsusilə Göyçay polisinin, onun rəis heyətinin qətlin üstünün açılmasında göstərdikləri fədakarlıqlar haqqında dramatik epizodlarla zəngin kriminal publisistika təqdim olunacaq.\nƏvvəlki: Mollaxanadan rektorluğa\nNövbəti: Ruhumuzun qəm laylası


Türkiyə millisinin kapitanı kim olacaq? - AÇIQLAMA\n00:27 12 Noyabr 2016\nTürkiyə millisinin baş məşqçisi Fatih Terim mətbuat konfransı keçirib. Fanat.Az xəbər verir ki, "İmperator" ləqəbli mütəxəssis Arda Turan, Səlcuk İnan, Burak Yılmaz və Gökhan Gönülün yenidən milliyə çağrılmasına münasibət bildirmək istəməyib.\nFatih Terim mətbuat konfransı başlayan kimi 'Kosova matçı xaricində heç bir suala cavab verməyəcəm. Oyundan sonra lazım olarsa, danışarıq. Son oyunların başlamasına 24 saat qalmış oyunumuza təsir edə biləcək çox hadisələr oldu. Bu səbəbdən oyundan kənar sullara cavab verməyəcəm" deyib.\nBaş məşqçi komandanı meydana kapitan kimi çıxaracaq futbolçunun adını açıqlayıb: "Kapitanlıqla bağlı problemimiz yoxdu. Futbolçular arasında millidə ən çox oyun keçirən Ardadı. Mehmet Topal, Gökhan Gönül və başqalarının adı çəkilir. Bununla bağlı problemimiz yoxdu".\nXəbərin orijinal ünvanı: http://fanat.az/xeber-turkiy-millisinin-kapitan-kim-olacaq-t54082.html\nTürkiyə millisinin kapitanı kim olacaq AÇIQLAMA


Yaponiyada Yük maşını 34 Qatarla vuruşdu RayHaber | raillynews\nƏSAS SƏHİFƏDÜNYAASİYA81 YaponiyaYaponiyada qatarla toqquşan 34 yaralı yük maşını\n05 / 09 / 2019 81 Yaponiya, ASİYA, Şəhərlərarası Raylı Sistemlər, DÜNYA, dəmiryolu, GENEL, VİDEOLAR\nyük maşını Yaponiyada qatar qatarı ilə yaralanıb\nYaponiyada bir yük maşını dəmir yolu keçidində qatarla toqquşub. Qəzada ən az 34 nəfər yaralanıb.\nQəza, bu gün yerli vaxtla 11.40-də Yaponiyanın paytaxtı Tokio yaxınlığındakı Yokohama şəhərində baş verdi. Dəmiryol keçidində yük maşını qatarla toqquşub. Qəzada 34 nəfər yaralanıb. Qəzadan sonra meyvə daşıyan yük maşını yanıb, qatar vaqonlarında ciddi ziyan meydana gəldi. Qəzadan sonra Keikyu Kawasaki və Kamiooka stansiyaları arasındakı qatar dayanıb.\nPolis hələ də qəzanı araşdırır.\nKonyada Kamyonu tramvayla vuruşdu: 2 yaralandı\nAlmaniyada yük maşını və tramvayla toqquşdu, çox sayda yaralı var!\nAlmaniyada Tramvayla Düşen Kamyon, 20 Yaralı\nBingöldə, mikroavtobus keçid səviyyəsində qatarla vuruşdu! 3 yaralanıb\nHatay'da yük maşını ilə toqquşdu (Video)\nMisir məktəb avtobusu 49 ilə qatarla toqquşdu\nTren avtomobili ilə keçən səviyyə qəzaya uğrayıb: 3 ölü | Manisa\nMotosiklet Sivasta Level Crossing-də qatarla vuruşdu\nMinibüs 1 ilə qatarla toqquşdu\nTrain 2 Dead tərəfindən qəzaya uğrayan İngilis avtomobil\nBelsin Şəhər Xəstəxanası Tramvay Xətti üçün Tamam\nNəqliyyat və İnfrastruktur naziri Adil Karaismailoğlu, Covidien-19 Türkiyədəki bir çox digər sektorlarda olduğu kimi, pandemiya ilə mübarizədə də əhəmiyyətli addımlar atdı. [Davamı ...]\nKonyanın Akşehir mahalında 2 yaralanıb qatar yoldaşları qəza etdi\n170, Cənubi Koreyanın Metro Metrosunda yaralanıb


05/08/2020 [16:43] - Cəmiyyət - ( 1262 dəfə baxılıb)\nQərb ölkələrindən və Rusiyadan fərqli olaraq Türkiyə terrorla və terrorçularla real surətdə mübarizə aparır. Ancaq terrorizmlə mübarizə təkcə bir ölkənin əlahiddə şəkildə görə biləcəyi iş deyil.\nÇünki terrorizm qlobal problemdir. “Beynəlxalq terrorizm” ifadəsi əbəs yerə yaranmayıb ki. Bu baxımdan, son 30 ildə terrorizm Yaxın Şərq və Cənubi Qafqaz regionları üçün də ciddi təhlükə mənbəyinə çevrilib. Türkiyə, İran və Azərbaycan da öz iradəsindən asılı olmayaraq terrorizmin dəhşətlərini və nəfəsini lap yaxından hiss etməli olub. Bu gün Azərbaycan erməni terrorizmindən əziyyət çəkir. Təcavüzkar Ermənistan 30 ilə yaxındır ki, Azərbaycan ərazilərinin 20 faizini işğal altında saxlayır və həmin ərazilərdə terrorçuların məskunlaşmasına, narkotik qaçaqmalçılığına rəvac verir.


Bakı, 21 oktyabr, SalamNews, B.Samid. “Bölgədən olmayan əcnəbi dövlətlər regionun və İrana qonşu olan ölkələrin xeyrini istəmirlər. Onlar bölgədə öz mənafeyinin genişlənməsini istəyirlər. Biz icazə vermərik ki, sionistlər qonşularımızla olan əlaqələrimizə xələl gətirsinlər.”\nSalamNews İRNA-a istinadla xəbər verir ki, bunu İranın prezidenti Seyid İbrahim Rəisi Şərqi və Qərbi Azərbaycan əyalətlərinin ölkə parlamentdəki nümayəndələrini və bir sıra şirkət nümayəndələrini qəbul edərkən deyib.\nPrezident İranda “İxrac günü” ilə bağlı baş tutan bu görüşdə qonşu ölkələrlə olan əlaqələrin möhkəmləndirilməsindən və qonşu ölkələrlə ticarət mübadiləsinin artırılmasının əhəmiyyətindən danışıb. O bildirib ki, İranın qonşu ölkələrlə əlaqələri rəhbərlik etdiyi administrasiyanın prioritet məsələsidir.\nSeyid İbrahim Rəisi əlavə edib ki, İran sionistlərin qonşu ölkələrlə olan əlaqələrinə xələl gətirməsinə imkan verməyəcək.\nİran prezidenti qonşu ölkələrlə sərhədlərdə yerləşən azad ticarət zonaları və bazarların əhəmiyyətindən söz açıb və qonşu dövlətlərlə ticarət əlaqələrində bu amilin xüsusi rolu olduğunu deyib.\nİran Fordo nüvə obyektində yeni nəsil sentrifuqaları ilə uranı 20 faizlik zənginləşdirməyə başlayıb - Reuters\nİran sərhədçiləri ilə Taliban arasında şiddətli silahlı qarşıdurma olub (VİDEO)


Bakıda şirniyyat sexinin fəaliyyəti məhdudlaşdırıldı - SƏBƏB\nAzərbaycan Qida Təhlükəsizliyi Agentliyi (AQTA) paytaxtda daha bir şirniyyat sexinin fəaliyyətini məhdudlaşdırıb.\nBu barədə Lent.az -a qurumun mətbuat xidmətindən məlumat verilib. Bildirilib ki, Bakı şəhəri, Sabunçu rayonu, Bakıxanov qəsəbəsi, Şəfəq küçəsi 8 ünvanında fəaliyyət göstərən “Balu” şirniyyat sexinə reyd keçiriblər. Müəyyən olunub ki, fiziki şəxs Nağıyev Seymur Həsən oğluna məxsus şirniyyat sexi unlu qənnadı məmumalatlarının istehsalı ilə məşğul olur. İstehsal üçün yararsız, köhnə tikilidə fəaliyyət göstərən sexdə “Balu” adı altında müxtəlif növ şirniyyatlar hazırlanır.


Novruz - yaraniş, oyaniş və yeniləşmə bayrami Mədəniyyət\n15 Mart 2019 13:53\nAzərbaycanda "Ölülər bayramı" varmı? Türkiyə mənbələrində yazırlar ki, Şərqi Anadolu və Azərbaycanda Novruz günlərindən biri "Ölülər bayramı" adlanır. O gün qohumların qəbirləri ziyarət edilir, ata-babalar xatırlanır, ruhları üçün dualar oxunur. Doğrudur, ilin axır çərşənbəsində ata-baba ruhunun xatırlanması Azərbaycan Novruzunun əsas törənlərindən biridir. Lakin heç yerdə insanları barışa, dostluğa, xeyir iş görməyə çağıran bayrama "Ölü" adı verilmir. Bir-iki qəzet yazısında guya hansı bölgədəsə yazqabağı mərasimlərdən birinin "Ölü çərşənbəsi" adlandırıldığı qeyd olunsa da, bunu təsdiqləyən elmi dəlil yoxdur.\nÖtən əsrin 80-ci illərindən başlayaraq yazqabağı mərasimlər silsiləsindən – ilaxır çərşənbələrdən geniş bəhs olunur və bayramın xalq arasında xüsusi təntənə ilə qeyd olunan axır çərşənbəsinə daha üç çərşənbə də artırılır. Bu barədə çoxsaylı yazıların ümumi qayəsi budur ki, Novruz gününə aparan yol dörd mərhələdən – çərşənbədən keçir. Bunlar su, od, torpaq və yel çərşənbələridir. Sonuncu həm də İlaxır çərşənbə adlanır. Guya su çərşənbəsində su mənbələri təmizlənir və təzələnir. İkinci çərşənbənin odla əlaqələndirilməsi də əbəs yerə deyil. O, günəşin hərarətinin artması ilə izah olunur. Üçüncü çərşənbədə torpaq oyanır. İlaxır çərşənbədə isə küləyin köməyi ilə bütün varlıqlar canlanır, ağaclar tumurcuqlayır. Sonuncu iki çərşənbənin Yel, sonra Torpaq ardıcıllığı ilə sıralanmasını deyənlər də var. Çərşənbələrdə, xüsusən də İlaxır çərşənbəsində, eyni zamanda bayram günündə hava qaralana yaxın tonqal qalanar, hər kəs onun üzərindən tullanar. Bu sözləri söyləyərlər: "Ağırlığım, burda qalsın!", "Dərdim, bəlam odda yansın". İnanca görə, odun üzərindən tullandıqdan və həmin sözlər deyildikdən sonra onlar köhnə ilin bəlalarından, xəstəliklərindən qurtulur, yeni ilə paklanmış, təmizlənmiş, sağlam olaraq gedirlər.\nMəhz 1980-ci illərin ikinci yarısında Novruzun üzərindən qadağa rəsmi şəkildə götürüldü. Mərhum A.Nəbiyevlə birlikdə dünyanın yaranmasında iştirak edən dörd ünsürlə (su, od, torpaq, yel) bağlı qədim inancları, atalar sözü və məsəlləri toplayıb ilk dəfə 1987-ci ilin fevral ayından başlayaraq hər çərşənbə günü "Kommunist" qəzetində su, od, torpaq və yelə aid çoxlu materiallar çap etdirdik. Bu təşəbbüs gözləmədiyimiz maraqla qarşılandı, o vaxtdan çərşənbələri ünsürlərlə bağlı qeyd etmək ənənə halını aldı. 1988-ci ildə "Əzəl çərşənbələr" adında bir toplu da buraxıldı. Bundan sonra hər il Novruzla bərabər dörd çərşənbə də bu adlarla qeyd olunmağa başladı.\nAzərbaycanda Müqəddəs İlaxır çərşənbələr adı ilə keçirilən mərasimlər barədə yazılı məlumata ilk olaraq XIX yüzilliyin yetmişinci illərində işıq üzü görən ilk Azərbaycan qəzeti "Əkinçi"də rast gəlirik. Lakin sovet imperiyası dövründə xalqın bir sıra qədim adət-ənənəsinə dini don geydirib yaddaşlardan silməyə cəhd edildiyi üçün İlaxır çərşənbələr də folklorşünasların və etnoqrafların diqqətindən kənarda qalıb. Bu gün isə Novruz mərasimləri ümümxalq bayramına çevrilib. İlaxır çərşənbələrlə bağlı mülahizələrdə əsas ünsürlərlə əlaqələndirilən həftələrin ardıcıllığı, düzümü, mahiyyəti və məramı şərh olunur. Novruz bayramının mənşəyini əsasən zərdüştlüklə bağlayan tədqiqatçıların fikrinə görə, çərşənbələrdən birinci torpaq, ikinci yel, üçüncü su, sonuncu oddur. Onlar qənaətlərini belə əsaslandırırlar ki, "Novruzun birinci həftəsi torpaq ayılır. Otlar qalxır, ağaclar yaşıllanır, adamlar çöl işlərinə başlayırlar. İkinci həftə yel ayılır, külək əsir, ağaclar çiçəkləyir. Üçüncü həftə su ayılır, adamlar suyun üstündən tullanıb aydınlığa çıxırlar. Dördüncü həftədə od ayılır. Adamlar qışdan qalan ağırlığı, xəstəliyi od üstünə tökürlər, üstündən tullanıb yüngülləşirlər".\n"Ey türk milləti, torpağına sahib çıx!.."\nBu çağırış qədim türk dastanı "Ərgənəkon"dan götürülüb. Ulu əcdadlarımızın söylədiyinə görə, türklər bir zamanlar düşmən tərəfindən hiylə ilə yenildiklərindən böyük itki verərək doğma yurdlarını tərk etmək məcburiyyətində qalmış və keçilməz dağlarla əhatələnmiş bir ovalığa sığınmışdılar.\nTürklərin yerləşdikləri həmin ölkədə axar sular, qaynaqlar, ovlaqlar, bulaqlar, cürbəcür bitkilər, dadlı meyvələr vardı. Belə yeri görüncə, onlar Allaha şükür etdilər. Qışda heyvanların ətini yedilər, dərisini geyindilər, yazda südünü içdilər. Bu ölkəyə Ərgənəkon dedilər. Zaman keçdi, çağlar axdı, türk nəsilləri o qədər artdı ki, Ərgənəkona sığmadılar. Dörd yüz ildən sonra çarə tapmaq üçün qurultay topladılar. Dedilər: "Atalarımızdan eşitdik, Ərgənəkonun dışında geniş ormanlar, gözəl ölkələr var. Bizim yurdumuz da əskidən o yerlər imiş. Dağların arasını araşdırıb yol tapaq, köçüb gedək. Ərgənəkondan kənarda kim bizə dost olsa, biz də onunla dost olaq, kim bizə düşmən olsa, biz də ona düşmən olaq".\nTürklər qurultayın qərarına əsasən Ərgənəkondan çıxmaq üçün yol aradılar, tapmadılar. O zaman bir dəmirçi dedi ki: "Dağda bir dəmir mədəni var. Dəmiri əritsək, bəlkə dağ bizə keçid verər". Gedib dəmir mədənini gördülər. Dağın geniş yerinə bir qat odun, bir qat kömür dizdilər. Dağın altını, üstünü, yanını, yönünü odun-kömürlə doldurdular. Yetmiş dəridən yetmiş böyük körük düzəldib yetmiş yerə qoydular. Odun-kömürü odlayıb körüklədilər. Allahın yardımıyla dəmir dağ əridi, yer açıldı. Bir yüklü dəvə çıxacaq qədər yol əmələ gəldi. Sonra göy yellikli bir Bozqurd çıxdı ortaya; haradan gəldiyi bilinmədi. Bozqurd gəldi, Türkün önündə dikilib durdu. Hər kəs anladı ki, yolu o göstərəcək. Bozqurd yürüdü; ardından da Türk milləti irəlilədi. Və Türklər Bozqurdun öndərliyi ilə o müqəddəs ilin müqəddəs ayının müqəddəs günündə - Ocaq ayının 21-də Ərgənəkondan çıxdılar.